als_Latn dik_Latn sag_Latn
FOTO Itali, autobusi me nxënës përplaset me kamionin, 40 të plagosur
- 4335 Lexime
- (01:42 , 28/02/2015)
- 0 Komente
ITALI-Të paktën 40 nxënës janë plagosur si pasojë e një aksidenti rrugor në Kremona të Italisë. Autobusi me të cilin udhëtonin nxënësit e një shkolle të mesme është përplasur me një kamion rreth orës 22:30 me orën lokale, dhe për pasojë është përmbysur.
Mësohet se nxënësit udhëtonin nga rajoni bregdetar i Liguria (Xhenova), drejt Savonas si pjesë e një ekskursioni shkollor.
Në vendngjarje mbërritën ekipet e emergjencës, ndërsa raportohet se 3 persona janë në gjendje kritike, duke përfshirë edhe shoferin e autobusit.
Një pjesë e nxënësve kanë marrë trajtim mjekësor në vendngjarje, ndërsa disa janë dërguar në spital.
Si pasojë e aksidentit është bllokuar lëvizja e mjeteve në autostradë, ndërsa vijojnë hetimet për zbardhjen e shkaqeve.
(d.d/BalkanWeb)
als_Latn glg_Latn unk als_Latn als_Latn als_Latn als_Latn als_Latn als_Latn kab_Latn